[{"text_idx": "#000005", "text": "Ta\u0308navu veebruaris peetud 49. Tartu Maraton to\u0303i piirkonnale ligikaudu 2 miljonit eurot tulu, selgub osalejate seas la\u0308biviidud majandusliku mo\u0303ju ja rahulolu uuringust."}, {"text_idx": "#000006", "text": "Ko\u0303ige enam kulutavad u\u0308ritusele va\u0308lismaalt saabuvad osalejad, kes vo\u0303rreldes keskmise eestlase pool kulutatud 224 eurole toovad piirkonda 494 eurot. U\u0308rituse osavo\u0303tutasud moodustavad eestlaste kulutustest 19% ning va\u0308lismaalaste kulutustest vaid 8%. Enim kulutatakse raha majutusele, toitlustusele ja transpordile, seda nii va\u0308lisosalejate kui siseturistide hulgas. Kui eestlastest ja\u0308a\u0308b piirkonda o\u0308o\u0308bima neli inimest ku\u0308mnest, siis va\u0308listuristide puhul koguni kaheksa inimest ku\u0308mnest. On ma\u0308rkimisva\u0308a\u0308rne, et seitse va\u0308lismaalast ku\u0308mnest veedavad piirkonnas kolm vo\u0303i enam pa\u0308eva. Samuti on va\u0308ljast tulijatel kaasas rohkem pereliikmeid vo\u0303i so\u0303pru."}, {"text_idx": "#000007", "text": "Lisaks osalejate majanduslikule mo\u0303jule uurisid korraldajad ka suusatajate rahulolu u\u0308ritusega. Vastanutest 84% ja\u0308id Tartu Maratoniga rahule vo\u0303i va\u0308ga rahule, 12% enam-va\u0308hem rahule, 3% pigem ei ja\u0308a\u0308nud rahule ning 1% ei ja\u0308a\u0308nud u\u0308ldse rahule."}, {"text_idx": "#000008", "text": "Enim parimaid hinnanguid andsid maratonile esmakordsed osalejad. Rohkelt positiivset tagasisidet pa\u0308lvisid lainestardid ning kuum meeo\u0303lu finis\u030cis. Keerulised ilmaolud ning sulalumi tegid maratonil osalemise raskeks 64% vastanute arvates."}, {"text_idx": "#000009", "text": "Suusamaratoni osalejad nimetavad Tartu Maratoni elu iseenesestmo\u0303istetav osaks \u2013 traditsiooniks, millelt ei saa eemale ja\u0308a\u0308da. Kuus inimest ku\u0308mnest na\u0308eb Tartu Maratonil osalemist hea vo\u0303imalusena ennast proovile panna. Iga teine hindab ko\u0303rgelt Tartu Maratoni rada, u\u0308rituse melu ja talve nautimist."}, {"text_idx": "#000010", "text": "Ka\u0308esolev majandusliku mo\u0303ju ja rahulolu hinnang tugineb 49. Tartu Maratoni osalejate tagasiside ku\u0308sitluse tulemustel. Ku\u0308sitlusele vastas 1325 osalejat."}, {"text_idx": "#000013", "text": "U16 koondist ootab ees kolm maavo\u0303istlusma\u0308ngu Po\u0303hja-Iirimaal"}, {"text_idx": "#000014", "text": "Eesti vehklemisnaiskond \u2014 FOTO: Scanpix"}, {"text_idx": "#000016", "text": "Ko\u0303ik mida on vaja teada kihlvedude so\u0303lmimise kohta Eestis"}]